hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu en sv fr de de hu es hu hu hu hu cs fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu en en hu hu en
Egy MNB-jelentés szerint az újlakás-kínálat visszaesésére kell számítani
2020. június 11. csütörtök, 12:38
Betűméret Betűméret csökkentése Betűméret növelése
A lakásépítések visszaesését várhatóan megállítja a kormány által bejelentett barnamezős övezetekben alkalmazható kedvezményes, 5 százalékos lakásáfa, ennek a pozitív hatása 2022-től érvényesülhet – mondta Nagy Tamás, a Magyar Nemzeti Bank (MNB) főosztályvezetője, a jegybank júniusi Lakáspiaci jelentését bemutató online sajtótájékoztatóján kedden Budapesten.
Hozzátette: Budapest jelentős tartalékokkal rendelkezik az alulhasznosított területeket tekintve, egy 2018 decemberi fővárosi tanulmány mintegy háromezer hektár barnamezős és belvárosi használaton kívüli területet tart nyilván. Ebből a legtöbb a XIII., és a XIV. kerületekben található, és Csepelen. A szabályozás részletei még kialakítás alatt vannak, a törvény sem jelent meg, a pozitív hatás a projektek nagyjából kétéves átfutási ideje miatt 2022-re várható - közölte.
Nagy Tamás ismertette: 2020 első negyedévében a koronavírus-járvány a lakáspiacot már lassuló állapotában érte el, és jelentős mértékben felforgatta a piaci kondíciókat. Már 2019 végén több jelből, közöttük a csökkenő árakból, és tranzakciószámokból is kiderült: véget ért a hazai lakáspiac 2014 eleje óta tartó felívelő szakasza. Negyedéves alapon országos átlagban már stagnáltak a lakásárak az MNB lakásárindex értékei szerint 2019 utolsó negyedévében, amíg Budapesten 2 százalékos csökkenés volt mérhető, amire évek óta nem volt példa. Hozzátette: 2020 első negyedévében előzetes adatok szerint folytatódott a lassulás, a lakásárak éves növekedési üteme országosan 12,3, Budapesten pedig 9,5 százalékra csökkent.
Kiemelte: az idén az első negyedévben a járvány elterjedése, majd pedig a március végén bevezetett korlátozó intézkedések a piaci aktivitás hirtelen és drasztikus visszaesését eredményezték.
Márciusban éves alapon országosan 29, Budapesten pedig 38 százalékkal csökkent az adásvételek száma. Áprilisban ezt követően rendre 58 és 70 százalékkal kevesebb tranzakció valósult meg éves összevetésben, míg vidéken 53 százalékos visszaesést mértek. Ismertette: a kiadott új lakásépítési engedélyek száma 2019-ben már csökkent, mintegy 4,3 százalékkal, 2020 első negyedévében pedig még nagyobb mértékben, éves alapon 27 százalékkal. Ez utóbbi a legalacsonyabb érték 2016 első negyedéve óta – mutatott rá.
A jelentés szerint számos jel mutat az újlakás-kínálat visszaesésére, az elsődleges ok a kedvezményes áfakulcs ideiglenes időszakának vége, aminek hatására már most látszik a fejlesztési aktivitás mérséklődése, de a koronavírus-járvány is várhatóan visszaveti a lakásépítéseket. A bankok 2020 első negyedévében szigorítottak a hitelezési feltételeken mind a lakásprojektek, mind pedig a lakossági hitelek esetében.
A lakáspiaci kereslet fennmaradása szempontjából a lakosság jövedelmi helyzete mellett a hitelhez jutás elérhetősége játszhat majd kulcsszerepet. A lakásárak stabilitását segíti, hogy az MNB által is szorgalmazott fizetési moratórium miatt a kifeszített helyzetben lévők nem kényszerülnek az ingatlan értékesítésére - fejtette ki.
Az MNB szakértői szerint 2020-21-ben az újlakás-átadások csökkenésére lehet számítani rendre 18,5 és 15,5 ezer lakással, amíg 2022-ben megállhat a visszaesés 16 ezer új lakás átadásával. Ezt a kormány által bejelentett barnamezős kedvezményes áfakulcs segítheti. A lakásállomány megújulási aránya alacsonynak számít régiós összevetésben. A lakásépítések egészséges szinten maradása a GDP-növekedés szempontjából kiemelt: számításaik szerint 10 ezer új lakás a GDP-t 0,8-1 százalékkal emeli, a foglalkoztatottak létszámát pedig 25-30 ezerrel. Az építőiparon kívüli ágazatok is érdemben részesülnek a lakásépítés hozzáadott értékéből, közöttük az alapanyaggyártás, a mérnöki tevékenység és egyéb piaci szolgáltatások, kereskedelem, szállítás, pénzügy, biztosítás – összegezte.
A teljes jelentés ide kattintva olvasható el.
Utoljára frissítve: 2020. június 12. péntek, 09:00
Tovább a rovatban: « Közel 140 milliárd forintos, európai uniós hitelprogram indul a hazai kisvállalkozásoknak Egyelőre nem változnak a tendenciák az építőiparban »
Foglalkoztatási feszültségek az építőiparban
Építők Napja: köszönet 375 ezer kollégának!
A vállalkozók nem tudják viselni az építőanyag-áremelkedés terheit
ÉVOSZ közlemény: szemléletváltás kell az energiafelhasználásban
Scheer Sándor: az építőipari áremelkedés fele az alapanyaggyártók indokolatlan haszonszerzése
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Egyesül az E.ON Hungária Csoport tulajdonában álló három versenypiaci energiakereskedő vállalat
Szeptember 30-án az ELMŰ-ÉMÁSZ Energiakereskedő Kft. és az ELMŰ-ÉMÁSZ Energiaszolgáltató Zrt. jogutódlással beolvad az E.ON Energiamegoldások Kft.-be.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.